కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రాంచీ వన్డేలో ఓడిన టీమిండియా
314 పరుగుల లక్ష్యఛేదనలో భారత్‌కి ఆదిలోనే గట్టి ఎదురుదెబ్బలు తగిలాయి. వరుస ఓవర్లలో ఓపెనర్లు శిఖర్ ధావన్ (1: 10 బంతుల్లో), రోహిత్ శర్మ (14: 14 బంతుల్లో 2x4, 1x6) ఔటవగా.. అనంతరం వచ్చిన అంబటి రాయుడు (2: 8 బంతుల్లో), మహేంద్రసింగ్ ధోని (26: 42 బంతుల్లో 2x4, 1x6) పేలవంగా బౌల్డయ్యారు.
Samayam Telugu | Updated:
Mar 8, 2019, 09:30PM IST
రాంచీ వన్డేలో ఓడిన టీమిండియా
ఆస్ట్రేలియాతో జరుగుతున్న వన్డే సిరీస్‌లో భారత్ జట్టు తడబడింది. వరుసగా రెండు వన్డేల్లో ఘన విజయాల్ని అందుకుని మంచి ఊపుమీద కనిపించిన టీమిండియా.. రాంచీ వేదికగా శుక్రవారం జరిగిన మూడో వన్డేలో మాత్రం కంగారూల చేతిలో 32 పరుగుల తేడాతో పరాజయాన్ని చవిచూసింది. 314 పరుగుల లక్ష్య ఛేదనకు దిగిన భారత్ జట్టును ఓటమి నుంచి రక్షించేందుకు కెప్టెన్ విరాట్ కోహ్లి (123: 95 బంతుల్లో 16x4, 1x6) వీరోచిత శతకంతో పోరాడినా ఫలితం లేకపోయింది. దీంతో.. ఐదు వన్డేల సిరీస్‌‌లో భారత్‌ ఆధిక్యాన్ని 2-1కి ఆస్ట్రేలియా తగ్గించగా.. నాలుగో వన్డే మొహాలి వేదికగా ఆదివారం మధ్యాహ్నం 1.30 గంటల నుంచి జరగనుంది.
Visit Site
Recommended byColombia
మ్యాచ్‌లో టాస్ ఓడి తొలుత బ్యాటింగ్ చేసిన ఆస్ట్రేలియా జట్టు.. ఓపెనర్లు ఉస్మాన్ ఖవాజా (104: 113 బంతుల్లో 11x4, 1x6), అరోన్ ఫించ్ (93: 99 బంతుల్లో 10x4, 3x6) బాధ్యతాయుత ఇన్నింగ్స్‌లు ఆడటంతో నిర్ణీత 50 ఓవర్లలో 5 వికెట్ల నష్టానికి 313 పరుగుల భారీ స్కోరు చేసింది. తొలి వికెట్‌కి 193 పరుగుల భాగస్వామ్యం నెలకొల్పిన ఈ ఓపెనింగ్ జోడీ.. ఆస్ట్రేలియాకి మెరుగైన ఆరంభమివ్వగా.. స్లాగ్ ఓవర్లలో మాక్స్‌వెల్ (47: 31 బంతుల్లో 3x4, 3x6), స్టాయినిస్ (31: 26 బంతుల్లో 4x4) బ్యాట్ ఝళిపించారు. తొలి 30 ఓవర్లూ తేలిపోయిన భారత్ బౌలర్లు ఆఖర్లో పుంజుకున్నా.. అప్పటికే ఆస్ట్రేలియా భారీ స్కోరుకి చేరువైంది. బౌలర్లలో కుల్దీప్ యాదవ్ మూడు, షమీ ఒక వికెట్ తీశారు.
314 పరుగుల లక్ష్యఛేదనలో భారత్‌కి ఆదిలోనే గట్టి ఎదురుదెబ్బలు తగిలాయి. వరుస ఓవర్లలో ఓపెనర్లు శిఖర్ ధావన్ (1: 10 బంతుల్లో), రోహిత్ శర్మ (14: 14 బంతుల్లో 2x4, 1x6) ఔటవగా.. అనంతరం వచ్చిన అంబటి రాయుడు (2: 8 బంతుల్లో), మహేంద్రసింగ్ ధోని (26: 42 బంతుల్లో 2x4, 1x6) పేలవంగా బౌల్డయ్యారు. అయితే.. ఒక ఎండ్‌లో వికెట్లు పడుతున్నా.. పట్టుదలతో క్రీజులో నిలిచిన విరాట్ కోహ్లీ.. కంగారూల బౌలర్లపై ఎదురుదాడికి దిగాడు. ఒకానొక దశలో టీ20 గేర్‌లోకి వెళ్లిపోయిన కోహ్లీ.. ఎడాపెడా బౌండరీలు బాదేశాడు. ఈ క్రమంలోనే 52 బంతుల్లో అర్ధశతకాన్ని పూర్తి చేసుకున్న కోహ్లీ.. ఆ తర్వాత కేవలం 85 బంతుల్లోనే శతకం మార్క్‌ని అందుకున్నాడు. వన్డే కెరీర్‌లో భారత కెప్టెన్‌కి ఇది 41వ సెంచరీకాగా.. ఈ సిరీస్‌లో వరుసగా రెండోది కావడం విశేషం.
మిడిల్ ఓవర్లలో కేదార్ జాదవ్ (26: 39 బంతుల్లో 3x4), విజయ్ శంకర్ (32: 30 బంతుల్లో 4x4)తో కలిసి కీలక భాగస్వామ్యాలు నెలకొల్పిన విరాట్ కోహ్లీ.. భారత్ జట్టుని గెలిపించేలా కనిపించాడు. కానీ.. జట్టు స్కోరు 219 వద్ద స్పిన్నర్ ఆడమ్ జంపా తెలివైన బంతితో విరాట్ కోహ్లీని క్లీన్‌బౌల్డ్ చేసి భారత్ గెలుపు ఆశలకి తెరదించాడు. మ్యాచ్‌లో 10 ఓవర్లు వేసిన ఆడమ్ జంపా.. కీలకమైన కోహ్లి, ధోని, కేదార్ జాదవ్ వికెట్లను పడగొట్టి గేమ్‌ను ఆస్ట్రేలియావైపు తిప్పాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.